कॉलेज में हिन्दी के पर्चे में पकड़ाया एक नकलची
भास्कर न्यूज | जांजगीर-चांपा
कॉलेज की परीक्षा में नकल रोकने के लिए बिलासपुर विश्वविद्यालय द्वारा जिला स्तर पर तीन सदस्यीय उड़न दस्ता टीम बनाई गई है। परीक्षा के दूसरे दिन ही नकल का खाता जिले में खुल गया। उड़नदस्ता की टीम में टीसीएल कॉलेज जांजगीर के वरिष्ठ प्रोफेसर डॉ. रमाकांत पाण्डेय, डॉ. अभय सिन्हा और डॉ. विजय शर्मा शामिल हैं।
टीम ने 7 मार्च को जिले में नकल के लिए सबसे बदनाम सेठ सूरजमल जयपुरिया कॉलेज बम्हनीडीह, एसडी एवं जवाहर लाल नेहरू महाविद्यालय नवागढ़, महंत लालदास शिवरीनारायण, लक्ष्मणेश्वर खरौद, शासकीय एवं चैतन्य पामगढ़ सहित 9 कालेजों का निरीक्षण किया। जवाहर लाल नेहरू कालेज नवागढ़ में बीएएसी के छात्र को नकल सामग्री के साथ पकड़ा।
ऑनलाइन फार्म भराने के चलते हुई गड़बड़ियां:बीयू की परीक्षाएं 6 मार्च से शुरू हो गई है। परीक्षार्थियों के प्रवेश पत्रों में किसी में नाम, किसी में विषय तो किसी में सेंटर की त्रुटियां मिल रही हैं। डेढ़ सौ छात्र-छात्राओं के प्रवेश पत्र में गड़बड़ी सामने आई है। समय नहीं है इसलिए परीक्षा में शामिल किया जा रहा है। एमएमआर चांपा के बीएससी द्वितीय वर्ष के छात्र का सेंटर टीसीएल कॉलेज जांजगीर में दिया है। मंगलवार को वह छात्र परीक्षा देने चांपा कॉलेज पहुंचा तो वहां उसे शामिल नहीं किया क्योंकि उसका सेंटर जांजगीर में था । छात्र जांजगीर पहुंचा अौर परीक्षा में शामिल हुआ। नवागढ़ के एक छात्र का सेंटर टीसीएल जांजगीर में दे दिया गया है।
टीसीएल कॉलेज में परीक्षा दिलाते छात्र
जहां सेंटर वहीं देनी होगी परीक्षा
बिलासपुर यूनिवर्सिटी से संबद्ध कॉलेजों में सोमवार से यूजी-पीजी की परीक्षा शुरू हो गई है। प्रवेश पत्र में गड़बड़ी से छात्र परेशान हैं, हालांकि यूनिवर्सिटी ऐसे परीक्षार्थियों को भी परीक्षा में शामिल करने के लिए केंद्राध्यक्षों को कह चुकी है, ताकि उनका भविष्य खराब न हो सके। पर विद्यार्थियों के पास कोई विकल्प नहीं है, जहां सेंटर लिखा है, वहीं परीक्षा दिलानी पड़ेगी।
hin_Deva bho_Deva hin_Deva bho_Deva hin_Deva hin_Deva hin_Deva hin_Deva